Document ID: 32004D0589

PADOMES LĒMUMS
(2004. gada 19. jūlijs),
attiecībā uz paziņojumu Korejas Republikai par Eiropas Kopienas izstāšanos no Nolīguma par valsts pasūtījumu telekomunikāciju jomā starp Eiropas Kopienu un Korejas Republiku
(2004/589/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta pirmo teikumu,
ņemot vērā 8. panta 5. punktu Nolīgumā par valsts pasūtījumu telekomunikāciju jomā starp Eiropas Kopienu un Korejas Republiku (1) (“Nolīgums”), kas pieņemts ar Lēmumu 97/784/EK (2),
ņemot vērā Komisijas priekšlikumu,
tā kā:
(1)
Saskaņā ar Nolīguma 8. panta 5. punktu jebkura no pusēm var izstāties no Nolīguma, par to paziņojot otrai pusei.
(2)
Sakarā ar Kopienas telekomunikāciju pakalpojumu sniedzēju izstāšanos, Korejas telekomunikāciju tirgus liberalizāciju un Korea Telecom privatizāciju Nolīgums ir zaudējis savu nozīmi.
(3)
Arī Korejas Republika uzskata, ka Nolīgums ir zaudējis savu nozīmi.
(4)
Attiecīgi Kopienai būtu jāizstājas no Nolīguma.
(5)
Padomei būtu jāpilnvaro Komisija paziņot par izstāšanos no Nolīguma.
(6)
Būtu jāsaglabā Memorands par valsts pasūtījumu privātiem telekomunikāciju pakalpojumu sniedzējiem starp Eiropas Kopienu un Korejas Republiku (3),
IR PIEŅĒMUSI ŠĀDU LĒMUMU.
1. pants
Ar šo Kopiena izstājas no Nolīguma par valsts pasūtījumu telekomunikāciju jomā starp Eiropas Kopienu un Korejas Republiku.
2. pants
Ar šo Padomes priekšsēdētāju pilnvaro iecelt personu(-as), kas ir pilnvarota(-as) paziņot Korejas Republikai par izstāšanos.
Briselē, 2004. gada 19. jūlijā

Labels: 5
3
12
18
15